- નડિયાદના એક સ્કૂલવાનનાે ચાલક બાળકીને શારીરિક અડપલા કરતો હોવાની ફરિયાદ શહેર પશ્ચિમ પોલીસ મથકે નોંધાતા ભારે ચકચાર મચી જવા પામી હતી. આ બનાવની જાણ નગરમાં થતાં સ્કૂલ રિક્ષા, વાન કે બસમાં મોકલતા વાલીઓમાં ભયની લાગણી વ્યાપી જવા પામી હતી. આ બનાવ અંગે બાળકીના માતા-પિતા વાનના ચાલકને ઠપકો કરતાં તેણે ચોર કોટવાળને દંડે તેમ અપશબ્દો બોલી એટ્રોસિટીના ગુનામાં ફસાવી દેવાની ધમકી આપી હતી. આ સંદર્ભે બાળકીના પિતાએ શહેર પશ્ચિમ પોલીસ મથકે ફરિયાદ નોંધાવતા પોલીસે પોસ્કો એક્ટ મુજબ ગુનો નોંધી નરાધમ ઈસમની અટકાયત કરી વધુ તપાસ હાથ ધરી છે.